Bevüslav

Bevüslav (‚medžuslovjansky’, büiko sevädik as el ‚slovianski’ „slav”) binon yufapük zonik pro slavans, pejaföl ün 2006 fa grup pükavanas de läns difik. Pestabon su vönaglügaslav e su nuiks natapüks slavik: Rusänapük, Lukrayänapük, Polänapük, tsyeg, sloven, bulgar e.r. Desin binälon in suemovöf pro spikans pükas at. Pük labon gramati balugik, genis kil e falis mäl u vel, as pluamadil pükas slavik, dat palärnovon fasilo e vifiko. Bevüslav binon stum yuföfik e frutik pro tävans e mens, kels vilons lärnön püki slavik bali u mödikumis.

 Jenotem. 
Jenotem bevüslava tefidon ko valaslavanetim. Gramati balid älautom dü yels: 1659-1666 ‹ pädan Kroasänik: ‚Juraj Križanić’, petiädöli ‚Gramatíčno izkâzanje ob rúskom jezíku („Bepenot gramatik dö Rusänapük”). El ‚Križanić’ pasevom as valaslavanetiman balid, e pük, keli äbepenom, äbinon jenöfo migot pükas: glügaslav, Kroasänapük e Polänapük.Из истории интерлингвистической мысли в России. Miresperanto.com. Otimo lautans mödik äpüboms pükadisinis lönik, pato ün tumyel 19id e teldil balid tumyela 20id, ven valöpo in Yurop äsüikon netätim. Sams pasevöl binons pükadisins hielas ‚Ján Herkeľ’ (1786–1853), ‚Matija Majar-Ziljski’ (1809–1892) e ‚Božidar Raič’ (1827–1886).Lised mekavapükas slavik Too pos volakrig telid, kodü stad bolitik ettimik, valaslavanetim iperon veüti, e suemod püka bevüslavik päfibükon.

Danädü süikam bevüresoda finü tumyela 20id äbinon nited nulik tefü pük, keli slavans valik okanonsöv suemön. Pos säbinädikam Sovyätabalatama Rusänapük älönedon no plu pö kosäd bevüslavik, e pükadisins bäldik piglömons. Too, äbinos fasilik ad jafön resodatopedi, e kludo primü tumyela 21id päpübons disins nulik. Pluamadil disinas at äbinon nelölöfik, e datuvans onsik ädestepons vifo, pläamü el ‚Slovio’ fa slovakan: ‚Mark Hučko’ ‹ pijaföl. Pük at älabon gramati su sperant pästaböli e vödastoki ledino Rusänapüke pidütülöli. To propagid vemöfik dü degyel balid tumyela 21id, el ,slovio’ ämiplöpon.

Ün yel 2006 grup lanälanas de läns difik äprimon ad jafön püki natimikum tiädü el ‚slovianski’. Primo pük at pädavobon in fomams gramatik kil: fomam natimik fa hiel ‚Jan van Steenbergen’, fomam pijinik fa hiel ‚Ondrej Rečnik’ e fomam skematik fa hiel ‚Gabriel Svoboda’, ab de yel 2009 baliko fomam natimik pälaijenükon.A Short History of Interslavic („Jenotem brefik bevüslava”). El ‚slovianski’ pägebon mödadilo pro kosäd bevüresodik ed ün yel 2012 komotanef onik äbinädon me gebans tum.<ref>G. Iliev: Short History of the Cyrillic Alphabet (Jenotem brefik labafa kirilik). International Journal of Russian Studies, nüm 2 (2013/2), pad: 258.</ref>

Töbid ad balön eli ‚slovio’ ed eli ‚slovianski’ äfinikon ün 2009 me nulik pükadisin kevobik tiädü ‚slovioski’, pädavoböl in fomams tel: fomam fulik e fomam päfasilüköl.Дора Солакова: "Съвременни опити за създаване на изкуствен общославянски език" (Steifs nutimik ad jafön mekavapüki valaslavik), in: Езиков свят – Orbis Linguarum, nüm 1 (2010) (Югозападен Университет "Неофит Рилски", Blagoevgrad, 2010, ISSN 1312-0484), pad: 248. Ün yel ot pädabükon i disin telid, sevabo el ‚Novoslovienskij’ (nulaslav), pidatiköl fa Tsyegan: ‚Vojtěch Merunka’. Pük at äbinon töbid ad nulädükön gramati e lotografi vönaglugaslava ed ägebon dili gretik vodastoka ela ‚slovianski’.Vojtěch Merunka: Jazyk novoslovienskij. Prag 2010, ISBN 978-80-87313-51-0), pads: 15–16, 19–20.Dušan Spáčil, "Je tu nový slovanský Jazyk", in: Květy nüm 31, yulul 2010. Dü yels 2011-2017 pükadisins bofik äkobovobons e päbalons pianiko ön nem kobädik ‚Medžuslovjanski’. Ün 2017 in Tsyegän äjenon Konfer balid tefü bevüslav (el ‚CISLa’). Pos konfer at komitanef binädöl me pösods lul ämoükon difülis iretöl lätikünis. Ün 2018 äjenon i konfer telid.CISLa - Conference on Interslavic language.

Sis 2016 papübon periodapenät in bevüslav tiädü ‚Slovjani.info’. Bevüslav pagebädon id in filmot tsyegänik⸗slovakiyänik⸗lukrayänik: „Böd pekölöl” (‚The Painted Bird’) de yel 2019 hiela ‚Václav Marhoul’.Vojtěch Merunka – Developer of the Interslavic Language Spoken in the Painted Bird. Radio Praha, setul 23id 2019.Interslavic: How A Made-Up Slavic Language Made It To The Big Screen. RFE/RL, setul 19id 2019. Fovo, musiganefs distöfik edisumodons musigi in bevüslav.

Ün yanul 2022 cifagrup bevüslava su el ‚Facebook’ labon limanis za veldegmilis.Interslavic - Medžuslovjansky - Меджусловјанскы. Facebook.com.

 Lafabs e pron. 
Bevüslav papenon me lafab latinik u kirilik.

+ Lafab bevüslavik Latinik A  B  C  Č  D  E  Ě   F  G  H  I  J  K  L Kirilik А  Б  Ц  Ч  Д  Е  Є  Ф  Г  Х  И  Ј  К  Л pron (LFB)                           

 Latinik Lj  M  N  Nj  O  P  R  S  Š  T  U  V  Y  Z  Ž Kirilik Љ  М  Н  Њ  О  П  Р  С  Ш  Т  У  В  Ы  З  Ж pron (LFB)                             

Dabinon i lotograf lä mals mödik, panemöl lotograf tümologik.

 Gramat. 

 Subsats. 
In bevüslav, soäs in püks slavik valiks, subsat alik labon geni gramatik. Distidoy genis kil: gen manik, gen vomik e gen neudik. Dabinons nums gramatik tel: balnum e plunum. Zuo, bevüslav labon deklinafomis vel: nominatif, kusatif, genitif, datif, strumentif, lokatif, vokatif. Zuo, dabinon deklinasots lul, in kels distidoy vü deklinasot düfik e deklinasot molik, e üfü vöds malik i vü lifiks e nelifiks. Sams:

+ Deklin subsatas  manik  neudik  vomik (⸗a)  vomik (⸗Ø)  konsonatik düfik/lifik  düfik/nelifik  molik/lifik  molik/nelifik  düfik  molik  düfik  molik  m.  n.  v. balnum nom. brat (blod)  dom (dom)  muž (man)  kraj (län)  slovo (vöd)  morje (mel)  žena (vom)  zemja (tal)  kost (bom)  kamen (ston)  ime (nem)  mati (mot) kus. brata  dom  muža  kraj  slovo  morje  ženu  zemju  kost  kamen  ime  mater gen. brata  doma  muža  kraja  slova  morja  ženy  zemje  kosti  kamene  imene  matere dat. bratu  domu  mužu  kraju  slovu  morju  ženě  zemji  kosti  kameni  imeni  materi str. bratom  domom  mužem  krajem  slovom  morjem  ženoju  zemjeju  kostju  kamenem  imenem  materju lok. bratu  domu  mužu  kraju  slovu  morju  ženě  zemji  kosti  kameni  imeni  materi vok. brate  dome  mužu  kraju  slovo  morje  ženo  zemjo  kosti  kameni  ime  mati  plunum nom. brati  domy  muži  kraje  slova  morja  ženy  zemje  kosti  kameni  imena  materi kus. bratov  domy  mužev  kraje  slova  morja  ženy  zemje  kosti  kameni  imena  materi gen. bratov  domov  mužev  krajev  slov  morej  žen  zem(ej)  kostij  kamenev  imen  materij dat. bratam  domam  mužam  krajam  slovam  morjam  ženam  zemjam  kostam  kamenam  imenam  materam str. bratami  domami  mužami  krajami  slovami  morjami  ženami  zemjami  kostami  kamenami  imenami  materami lok. bratah  domah  mužah  krajah  slovah  morjah  ženah  zemjah  kostah  kamenah  imenah  materah

 Ladyeks. 
Kösömo ladyeks fogolons subsati, lü kel dutons, e padeklinons segun gen, num e deklinafom onik. Distidoy vü deklin düfik e deklin molik. Sams: 

+ Deklin ladyekas  düfik  molik m.  n.  v.   m.  n.  v. balnum nom. dobry (gudik)  dobro  dobra  svěži (flifik)  svěže  svěža kus. dobrogo/dobry  dobro  dobru  svěžego/svěži  svěže  svěžu gen. dobrogo  dobrogo  dobroj  svěžego  svěžego  svěžej dat. dobromu  dobromu  dobroj  svěžemu  svěžemu  svěžej str. dobrym  dobrym  dobroju  svěžim  svěžim  svěžeju lok. dobrom  dobrom  dobroj  svěžem  svěžem  svěžej  plunum nom. dobri/dobre  dobre  dobre  svěži/svěže  svěže  svěže kus. dobryh/dobre  dobre  dobre  svěžih/svěže  svěža  svěže gen. dobryh  svěžih dat. dobrym  svěžim str. dobrymi  svěžimi lok. dobryh  svěžih

Pluamafom pafomon dub lenlägam poyümota ⸗(ěj)ši stamädavöde ladyeka, muamafom dub lenlägam foyümota naj⸗ pluamafome. Sams: slaby, slabši, najslabši (fibik, fibikum, fibikün), polny, polnějši, najpolnějši (fulik, fulikum, fulikün).

 Numavöds. 
Numavöds voik 1-10 binons: jedin/jedna/jedno (bal), dva/dvě (tel), tri (kil), četyri (fol), pet (lul), šest (mäl), sedm (vel), osm (jöl), devet (zül), deset (deg).

Numavöds voik löpü deg pafomons so:
 11-19: ⸗nadset (jedinnadset (degbal), dvanadset (degtel), e.r.)
 20-90: ⸗deset (dvadeset (teldeg), trideset (kildeg), e.r.)
 100: sto (tum)
 200-900: ⸗sto (dvasto (teltum), tristo (kiltum), e.r.)
 1000: tyseč (mil)

Numavöds söleodik pafomons de numavöds voik dub lenlägam poyümota ⸗y, pläamu: prvy (balid), drugy/vtory (telid), tretji (kilid), četvrty (folid), stoty/sotny (tumid), tysečny (milid). Padeklinons äs ladyeks.

Fraks pafomons de numavöds söleodik dub lenlägam poyümota ⸗ina stamädavöde: tretjina (kildel), četvrtina "foldel", e.r. Pläam binon pol/polovina/polovica (teldel).

 Pönops.  
Pönops pösodik binons: ja (ob), ty (ol), on (om), ona (of), ono (on), my (obs), vy (ols, or, ors), oni (oms), one (ofs, ons). If pönop pösodik pösoda kilik pafogolon fa präpod, lenlägoy tonat n⸗, a.s. jego (omik), bez njego (nen om). Dabinon i pönop geik se, sebe (oki). Pönops pösodik e geik padeklinons so:

+Pönops pösodikbalnumplunumpönop geikpösod 1idpösod 2idpösod 3idpösod 1idpösod 2idpösod 3idmanikneudikvomik nom. ja  ty  on  ono  ona  my  vy  oni  — kus. mene (me)  tebe (te)  jego  ju  nas  vas  jih  sebe (se) gen. mene  tebe  jego  jej  sebe dat. mně (mi)  tobě (ti)  jemu  jej  nam  vam  jim   sobě (si) str. mnoju  toboju  nim  nju  nami  vami  njimi  soboju lok. mně  tobě  nim  njej  nas  vas  njih  sobě

Pönops votik padeklinons äs ladyeks:
 pönops dalabik: moj (obik), tvoj (olik), jegov (omik, onik), jejny (ofik), naš (obsik), vaš (olsik, orik, orsik), jihny (omsik, ofsik, onsik), čij (kima, kifa, kimas, kifas)
 pönops jonik: toj (at, et), tutoj (at), tamtoj (et)
 pönops tefik: ktory (kel), koj (kel)
 pönops säkik: kto (kim, kif, kin), čto (kis)
 pönops nefümik: někto (ek), něčto (bos), nikto (nek), ničto (nos), ktokoli (seiman), čto-nebuď (seimos), e.r.

 Värbs. 
 Värbs finik e nefinik. 
Värbs muik in bevüslav labons fomi finik e fomi nefinik. Kösömo, värbs finik pakaladons fa foyümot, as sam:
 dělati / sdělati (dunön)
 čistiti / izčistiti (klinükön)
 pisati / napisati (penön)

De värbs finik kanoy fomön väbis nefinik dub vüyümots ⸗yv⸗ u ⸗ja⸗:
 zapisyvati / zapisati (registrarön)
 napravjati / napraviti (dugön)

 Värbastamäds. 
In püks slavik konyug binon vemo komplitik. Bevüslav gebon siti pebalugüköl, kel binädon me konyugasots tel e värbastamäds tel. Stamäd balid pagebon ad fomön nenfümbidiri, pasetatimi nefinik, stipabidiri, partisipi pasetatima e subsati värbik; stamäd telid ad fomön presenatimi, büdabidiri e partisipi presenatima. Kösömo fomis bofik defomoy de nenfümbidir dub moükam finota ⸗ti, ab üfü värbs anik mutoy nolön onis dabaliko.

In presenatim dabinons konyugasots tel. 

 Konyug. 
Konyugasot balid binädon me värbs, kels finikons me ⸗ati (stamäd: ⸗aj⸗), ⸗ovati (stamäd: ⸗uj⸗), ⸗nuti (stamäd: ⸗n⸗), asä värbs balsilabik (stamäd: ⸗j⸗) e värbs, kels labons konsonati fo finot ⸗ti. Sams: dělati, dělaju (dunön, dunob), kovati, kuju (smitön, smitob), tegnuti, tegnu (tirön, tirob), piti, piju (drinön, drinob), čuti, čuju (senön, senob), nesti, nesu (polön, polob).

+ Konyugasot balid  presenatim nefinik  pasetatim nefinik  presenatim finik  pasetatim finik  stipabidir  fütüratim  büdabidir ja dělaju (dunob)  dělah (ädunob)  jesm dělal(a) (edunob)  běh dělal(a) (idunob)  byh dělal(a) (dunoböv)  budu dělati (odunob)   ty dělaješ (dunol)  dělaše (ädunol)  jesi dělal(a) (edunol)  běše dělal(a) (idunol)  bys dělal(a) (dunolöv)  budeš dělati (odunol)  dělaj (dunolöd)  ononaono dělaje (dunom)dělaje (dunof)dělaje  (dunon) dělaše (ãdunom)dělaše (ãdunof)dělaše (ãdunon)  jest dělal (edunom)jest dělala (edunof)jest dělalo  (edunon) běše dělal (idunom)běše dělala (idunof)běše dělalo  (idunon) by dělal (dunomöv)by dělala (dunoföv)by dělalo (dunonöv)  bude dělati (odunom)bude dělati (odunof)bude dělati (odunon)  my dělajemo (dunobs)  dělahmo (ädunobs)  jesmo dělali (edunobs)  běhmo dělali (idunobs)  byhmo dělali (dunobsöv)  budemo dělati (odunobs)  dělajmo (dunobsöd)  vy dělajete (dunols)  dělaste (ädunols)  jeste dělali (edunols)  běste dělali (idunols)  byste dělali (dunolsöv)  budete dělati (odunols)  dělajte (dunolsöd)  onioneone dělajut (dunoms)dělajut (dunofs)dělajut (dunons)  dělahu (ädunoms)dělahu (ädunofs)dělahu (ädunons) sut dělali (edunoms)sut dělali (edunofs)sut dělali (edunons) běhu dělali (idunoms)běhu dělali (idunofs)běhu dělali (idunons) by dělali (dunomsöv)by dělali (dunofsöv)by dělali (dunonsöv)  budut dělati (odunoms)budut dělati (odunofs)budut dělati (odunons) 

 nenfümbidir dělati (dunön) partisip dunalefomik presenatima dělajuč⸗i (⸗a, ⸗e)  (dunöl) partisip sufalefomik presenatima dělajem⸗y (⸗a, ⸗o)  (padunöl) partisip dunalefomik pasetatima dělavš⸗i (⸗a, ⸗e)  (edunöl) partisip sufalefomik pasetatima dělan⸗y (⸗a, ⸗o)  (pedunöl) subsat värbik dělanje (dunam)

Konyuasot telid binädon me värbs plusilabik finiköls me ⸗iti e värbs muik finiköls me ⸗ěti. Sams: hvaliti, hvalju (lobön, lobob), govoriti, govorju (spikön, spikob), viděti, vidžu (logön, logob).

+ Konyugasot balid  presenatim nefinik  pasetatim nefinik  presenatim finik  pasetatim finik  stipabidir  fütüratim  büdabidir ja hvalju (lobob)  hvalih (älobob)  jesm hvalil(a) (elobob)  běh hvalil(a) (ilobob)  byh hvalil(a) (loboböv)  budu hvaliti (olobob)   ty hvališ (lobol)  hvališe (älobol)  jesi hvalil(a) (elobol)  běše hvalil(a) (ilobol)  bys hvalil(a) (lobolöv)  budeš hvaliti (olobol)  hvali (lobolöd) ononaono hvali (lobom)hvali (lobof)hvali (lobon)  hvališe (älobom)hvališe (älobof)hvališe (älobon)  jest hvalil (elobom)jest hvalila (elobof)jest hvalilo (elobon)  běše hvalil (ilobom)běše hvalila (ilobof)běše hvalilo (ilobon)  by hvalil (lobomöv)by hvalila (loboföv)by hvalilo (lobonöv)  bude hvaliti (olobom)bude hvaliti (olobof)bude hvaliti (olobon)   my hvalimo (lobobs)  hvalihmo (älobobs)  jesmo hvalili (elobobs)  běhmo hvalili (ilobobs)  byhmo hvalili (lobobsöv)  budemo hvaliti (olobobs)  hvalimo (lobobsöd) vy hvalite (lobols)  hvaliste (älobols)  jeste hvalili (elobols)  běste hvalili (ilobols)  byste hvalili (lobolsöv)  budete hvaliti (olobols)  hvalite (lobolsöd) onioneone hvalet (loboms)hvalet (lobofs)hvalet (lobons)   hvalihu (äloboms)hvalihu (älobofs)hvalihu (älobons)  sut hvalili (eloboms)sut hvalili (elobofs)sut hvalili (elobons)  běhu hvalili (iloboms)běhu hvalili (ilobofs)běhu hvalili (ilobons)  by hvalili (lobomsöv)by hvalili (lobofsöv)by hvalili (lobonsöv)  budut hvaliti (oloboms)budut hvaliti (olobofs)budut hvaliti (olobons) 

 nenfümbidir hvaliti (lobön) partisip dunalefomik presenatima hvaleč⸗i (⸗a, ⸗e) (loböl) partisip sufalefomik presenatima hvalim⸗y (⸗a, ⸗o) (paloböl) partisip dunalefomik pasetatima hvalivš⸗i (⸗a, ⸗e) (eloböl) partisip sufalefomik pasetatima hvaljen⸗y (⸗a, ⸗o) (peloböl) subsat värbik hvaljenje (lobam)

Värbs nemödik pakonyugons nenomitiko:
 byti (binön) labon: jesm, jesi, jest, jesmo, jeste, sut in presenatim, běh, běše... in pasetatim nefinik, e budu, budeš... in fütüratim
 dati (givön), jěsti (fidön) e věděti (sevön, nolön) labons in presenatim: dam, daš, da, damo, date, dadut; jem, ješ...; věm, věš... idti (golön) labon L⸗partisipi nenomotik: šel, šla, šlo, šli Vodastok. 
Vöds bevüslavik pestabons su leigodam vodastoka nulädikas pükas slavik, kels ad disein at padilädons ad grups mäl:
 Rusänapük;
 Lukrayänapük e Vieta⸗Rusänapük;
 Polänapük;
 tsyeg e slovak;
 Särbänapük, Kroasänapük e sloven;
 makedon e bulgar

Vodastok bevüslava pebupladon somafädo, das vöds binons mögiküno suemoviks slavanes valik. Desinü garanam yumeda pegebon sit vödidefomama nomädik de vönaglügaslav e ruslav.

+ Vöds samik bevüslaviks leigodü votiks püks slavik Volapük Bevüslav Rusänapük Lukrayänapük Vieta⸗Rusänapük Polänapük Tsyeg Slovak Löpasärbyov Sloven Särbänapük Makedon Bulgar men člověk / чловєк человек чоловік чалавек człowiek člověk človek čłowjek človek čovjek, čovek човек човек dog pes / пес пёс, собака пес, собака сабака pies pes pes pos, psyk pes pas пес, куче пес, куче dom dom / дом дом дім, будинок дом dom dům dom dom dom, hiša dom, kuća дом, куќа дом, къща buk kniga / книга книга книга кніга książka, księga kniha kniha kniha knjiga knjiga книга книга neit noč / ноч ночь ніч ноч noc noc noc nóc noč noć ноќ нощ pened pismo / писмо письмо лист пісьмо, ліст list, pismo dopis list list pismo pismo писмо писмо gretik veliky / великы большой, великий великий вялікі wielki velký veľký wulki velik velik, golem голем голям nulik novy / новы новый новий новы nowy nový nový nowy nov nov нов нов

 Samad. 
Pleked Söla:
 Latinik  Kirilik  LovepolamOtče naš, ktory jesi v nebesah,
nehaj sveti se ime Tvoje.
Nehaj prijde kraljevstvo Tvoje,
nehaj bude volja Tvoja, kako v nebu tako i na zemji.
Hlěb naš vsakodenny daj nam dnes,
i odpusti nam naše grěhy,
tako kako my odpuščajemo našim grěšnikam.
I ne vvedi nas v pokušenje,
ale izbavi nas od zlogo.Отче наш, кторы јеси в небесах,
нехај свети се име Твоје.
Нехај пријде кральевство Твоје,
нехај буде вольа Твоја, како в небу тако и на земји.
Хлеб наш всакоденны дај нам днес,
и одпусти нам наше грехы,
тако како мы одпушчајемо нашим грешникам.
И не введи нас в покушенје,
але избави нас од злого.O Fat obas, kel binol in süls!
Nem olik pasaludükonöd!
Regän ola kömonöd!
Vil olik jenonöd, äsä in sül, i su tal!
Givolös obes adelo bodi aldelik obsik!
E pardolös obes döbotis obsik,
äsä i obs pardobs utanes, kels edöbons kol obs.
E no blufodolös obis,
ab livükolös obis de bad!"

 Noets. 

 Literat votik. 
 Věra Barandovská-Frank: Panslawische Variationen. Brosch, Ciril i Fiedler, Sabine (ur.), Florilegium Interlinguisticum. Festschrift für Detlev Blanke zum 70. Geburtstag. Peter Lang Internationaler Verlag der Wissenschaften, Frankfurt am Main, 2011, ISBN 978-3-631-61328-3, pads: 209-236.
 Aleksandr D. Duličenko: Pravigo de la slava interlingvistiko: slava reciprokeco kaj tutslava lingvo en la historio de Slavoj. Grundlagenstudien aus Kybernetik und Geisteswissenschaft, nüm 57:2, yunul 2016, Akademia Libroservo, ISSN 0723-4899, pads: 75-101.
 Maria Kocór et al.: Zonal Constructed Language and Education Support of e-Democracy – The Interslavic Experience. Sokratis K. Katsikas & Vasilios Zorkadis (ur.), E-Democracy – Privacy-Preserving, Secure, Intelligent E-Government Services. 7th International Conference, E-Democracy 2017, Athens, Greece, December 14–15, 2017, Proceedings.  (Communications in Computer and Information Science no. 792, Springer International Publishing, 2017, ISBN 978-3-319-71116-4, 978-3-319-71117-1), pads: 15-30.
 Nikolai Kuznetsov: The Interslavic Language: Way of Communication Among the Slavic Nations and Ethnic Groups. Journal of Ethnophilosophical Questions and Global Ethics 2.1 (2018): pads: 18-28.
 Anna-Maria Meyer: Slavic constructed languages in the internet age. Language Problems & Language Planning, vol. 40 no. 3 (yanul 2016), pads: 287–315.
 Anna-Maria Meyer: Wiederbelebung einer Utopie. Probleme und Perspektiven slavischer Plansprachen im Zeitalter des Internets. Bamberger Beiträge zur Linguistik 6, Bamberg: Univ. of Bamberg Press, 2014, ISBN 978-3-86309-233-7.
 Vojtěch Merunka: Interslavic zonal constructed language: an introduction for English-speakers (Lukáš Lhoťan, 2018, ISBN 9788090700499).
 Vojtěch Merunka: Neoslavonic zonal constructed language. České Budějovice, 2012, ISBN 978-80-7453-291-7.
 Vojtěch Merunka, Emil Heršak, Marin Molhanec: Neoslavonic Language. Grundlagenstudien aus Kybernetik und Geisteswissenschaft, 'nüm 57:2, yunul 2016, Akademia Libroservo, ISSN 0723-4899, pads: 114-134.
 Л.П. Рупосова: История межславянского языка. Вестник Московского государственного областного университета. Московский государственный областной университет, 2012 nüm 1, pads: 51-56.
 Jan van Steenbergen: Constructed Slavic languages in the 21th century. Grundlagenstudien aus Kybernetik und Geisteswissenschaft, nüm 57:2, yunul 2016, Akademia Libroservo, ISSN 0723-4899, pads: 102-113.
 Jan van Steenbergen: Język międzysłowiański jako lingua franca dla Europy Środkowej''. Ilona Koutny, Ida Stria (eds.): Język / Komunikacja / Informacja nr XIII (2018). Poznań: Wydawnictwo Rys, 2018. ISBN 978-83-65483-72-0, ISSN 1896-9585, pads: 47–61.

 Yüms plödik. 

Bevüslavapad calöfik.
Nünamapad tefü bevüslav.
Slovjani.info - periodapenät in bevüslav.
Vödasbuk mödapükik.
Vükiped bevüslavik.
Vikisbornik - konlet vödemas in bevüslav.
Bevüslavanef su el ,Facebook’.

Klad:Püks slavik
Klad:Püks mekavik